Dogecoin

Dogecoin (kode: DOGE, symbol: Ɖ and D. Motto: "To the moon!"), er en Litecoin-derivert kryptovaluta som har en Shiba Inu "Doge" (Internett meme) som sin logo.  Introdusert 8. desember 2013. 

I 2022 var det produsert 132 milliarder Dogecoins. Det finnes ingen begrensninger på hvor mange som kan lages.

Dogecoin har valutaen fått mye oppmerksomhet i media, spesielt via Elon Musk og hans aktivitet om Dogecoine på Twitter.

Historie
Dogecoin ble skapt av programmerer og tidligere IBM ingeniør Billy Markus. Målet var å appellere til en større målgruppe enn investorene som var involvert i Bitcoin's økonomi, og lage noe som ikke var involvert i den kontroversielle historien bak Bitcoin (Les: Silk Road).

Markus og hans venn, Jackson Palmer, oppmuntret på av Twitter-brukere til realisere ideen. Dette fikk Palmer til å ta kontakt med Markus.

Etter mye snakk om Dogecoin på Twitter, kjøpte Palmer domenet dogecoin.com. Dette indikerte starten på et partnerskap mellom Markus og Palmer, som lanserte valutaen rett etter Markus sin Dogecoin Lommebok var utviklet. Markus baserte Dogecoin på den eksisterende valutaen Litecoin, som også bruker script-teknologi i sin "proof-of-work" algoritme, som betyr at utvinnere ikke kan ta nytte av spesiallaget Bitcoin-utvinning utstyr som gjør at man kan utvinne mynter i vesentlig større hastighet. Det var egentlig planlagt at Dogecoin nettverket skulle produsere 100 milliarder coins.

19. desember 2013, steg Dogecoin-verdien med mer enn 350 prosent på 24 timer. Kursen gikk fra $0.00026 til $0.00095, med et volum på hundrevis av Bitcoins per dag. På samme tid ble Bitcoin og andre kryptovalutaer negativt påvirket av en bestemmelse i Kina som gjorde at kinesiske banker ikke lenger hadde lov til å investere Kinesisk Yuan inn i Bitcoin-økonomien. 22. desember samme år, opplevde Dogecoin sitt første store kurskrasj da verdien sank med mer enn 80%. Utslaget skyltes Dogecoine-minere bestemte seg for å utnytte at utvinningen trengte Svært lite datakraft.

Julaften 2013 advarte The Reserve Bank of India brukere mot Dogecoin og andre virtuelle valutaer på grunn av risikoen assosiert med dem. Påfølgende dag opplevde Dogecoin at millioner av mynter ble stjålet under et hackerangrep av Dogewallet. Hackeren fikk adgang til filsystemet og modifiserte den til å sende alle mynter til en statisk adresse. Hendelsen gav Dogecoin mye oppmerksomhet på Twitter, og ble den mest omtalte altcoinen. I januar 2014, passerte Dogecoins omsetningsvolum Bitcoin og alle de andre kryptovalutaene til sammen.

20. januar 2014 klarte Dogecoin-brukere å samle inn 190 000 kroner til det Jamaicanske bobsleighlaget, som hadde kvalifisert seg til Vinter-OL 2014, men ikke hadde råd til å reise. Pengene var innsamlet på én dag og Dogecoin mot Bitcoin-kursen steg med 50%. Dogecoin-brukere har også samlet inn penger  akeren Shiva Keshavan som også skulle til Sotsji i 2014.

Handel med Dogecoin
Mange aktører tilbyr netthandel med DOGE/BTC, DOGE/LTC og DOGE/CNYA-handel. 8. januar 2014 ble AltQuick.co det første markedet til å tilby DOGE/USD handel.  30. januar 2014 lanserte også det Canada-baserte markedet Vault of Satoshi DOGE/USD og DOGE/CAD-handel. Den første dagen dette ble lansert, var Dogecoin den valutaen som ble nest mest omsatt, slått av Bitcoin.

31. januar 2014 ble omsettingsvolumet på samtlige av de største markedene estimert til å ha en verdi på 6,5 millioner kroner. Markedsverdien var 375 millioner kroner  

De tre markedene med mest omsetning var: 

 Bter (60%)
 Cryptsy (23%)
 Vircurex (10%)

De mest omsatte valuta-parene var: 

 DOGE/BTC (50%)
 DOGE/CNY (44%)
 DOGE/LTC (6%).

Bytte av fysiske gjenstander mot DOGE, skjer mest på nettsamfunn som Reddit og Twitter

Regulering
I motsetning til mange populære kryptovalutaer, blir Dogecoin mest omsatt på Cryptsy, et stort regulert (FinCEN) USA-basert marked, hvor Dogecoin har størst omsetningsvolum .

Transaksjoner
Dogecoin bruker public-key kryptografi, der en bruker genererer et par kryptografiske nøkler: en offentlig og en privat. Det er bare den private nøkkelen som kan dekode informasjonen som er kryptert i den offentlige nøkkelen. Derfor kan nøkkelens eier distribuere den offentlige nøkkelen uten å frykte at noen skal bruke den til å få tilgang til den krypterte informasjonen. Alle Dogecoin adressene er offentlige nøkkel hashe. De er en streng av 34 nummer og bokstaver som starter med bokstaven D. Et eksempel på en offentlig adresse er: "DJ7zB7c5BsB9UJLy1rKQtY7c6CQfGiaRLM". Denne hører til Dogecoin Foundation. Den offentlige nøkkelen er adressen som andre brukere kan sende Dogecoins til. Den private nøkkelen derimot, må holdes hemmelig.

Utvinningsparametre
Dogecoin er forskjellig fra Litecoin. Dogecoin har en blokk-tid på 1 minutt, og vanskelighetsgraden blir gjort om hver 4. time. Hver blokk belønner utvinnere med et tilfeldig antall mynter mellom 0 og den fastsatte maksimal verdien, som vist i tabellen under. Fra blokk 600,001 og utover vil belønningen være fastsatt som 10,000.

Tidstabell for Blokker

Myntforsyningen
Det er ikke fastsatt et maksimalt antall mynter. Ifølge tabellen, skal ca. 98 milliarder mynter være i omløp i løpet av Januar 2015, når blokk 600,000 er utvunnet. Etter det vil ca 5.2 milliard mynter bli utvunnet hvert år. I desember 2013 og januar 2014 diskuterte Dogecoin-utviklerne om dette var noe som burde bli endret. 
 
2. februar 2014, annonserte Jackson Palmer at ingenting skulle endres på, og at den original tabellen fortsatt gjelder.

Referanser

Eksterne lenker
 
 
  DOGE charts
  Dogecoin samfunnet på REDDIT
  Dogecoin guide for nybegynnere

Kryptovaluta